П Р О Т О К О Л   № 3
от заседание на комисия “Бюджет и финанси”,
проведено на 29 януари 2020 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
							Боряна Димитрова
Георги Кузманов
Гергана Мутафова
Калина Чапкънова
Севдалин Мавров

ОТСЪСТВА	ЩИ: няма

От администрацията на ВСС присъстваха: Маргарита Радкова – директор на дирекция „Бюджет и финанси”, Елисавета Илиева – н-к отдел „Счетоводство и методология”, той и главен счетоводител и Мария Ламбрева – и.д. началник отдел „ОП“.

1. ОТНОСНО: Актуализиране на Таблица № 1 на ВСС за определяне на максималните основни месечни работни заплати на съдии, прокурори и следователи на основание чл. 218, ал. 2 и ал. 3 от ЗСВ и Класификатор на длъжностите в администрацията на съдилищата на основание чл. 341, ал. 1 от ЗСВ, Класификатор на длъжностите в администрацията на ПРБ на основание чл. 341, ал. 1 от ЗСВ и Класификатор на длъжностите в администрацията на ВСС, НИП и Инспектората към ВСС на основание чл. 341, ал. 3 от ЗСВ, считано от 01.01.2020 г. /Оттеглена по протокол № 1/23.01.2020 г. на пленума на ВСС/.
Включена в обявения дневен ред за заседанието на Пленума на ВСС, насрочено за 30.01.2020 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. УТВЪРЖДАВА Таблица № 1 на ВСС за определяне на максималните основни месечни работни заплати на съдии, прокурори и следователи в сила от 01.01.2020 г.
Мотиви:
Максималните основни месечни работни заплати на съдии, прокурори и следователи за длъжност са определени съгласно изискванията на чл. 218, ал. 2 и ал. 3 от ЗСВ във връзка с чл. 119, чл. 124, чл. 125 и чл. 126 от КРБ. Максималният размер на основните заплати по длъжности и ранг е определен в абсолютен размер, при спазване диапазона между най-високата и най-ниската длъжност за магистрати, които са обособени в три раздела в Таблицата на общо 20 позиции в съответствие с разпоредбите на чл. 163, чл. 167, чл. 172 и чл. 233 от ЗСВ. Същите още са определени при съобразяване с нивото, естеството, тежестта и отговорностите на съответните позиции, както и опита и квалификацията при осъществяване и изпълнение на задълженията им.
2. УТВЪРЖДАВА Класификатор на длъжностите в администрацията на Висшия съдебен съвет, Националния институт на правосъдието и Инспектората към ВСС, на основание чл. 341, ал. 3 от ЗСВ, в сила от 01.01.2020 г.
3. ПРЕПРАЩА Класификатор на длъжностите в администрацията на съдилищата на основание  чл. 341, ал. 1 от ЗСВ в сила от 01.01.2020 г. на Съдийската колегия на Висшия съдебен съвет, за утвърждаване.
4. ПРЕПРАЩА Класификатор на длъжностите в администрацията на Прокуратурата на Република България на основание чл. 341, ал. 1 от ЗСВ в сила от 01.01.2020 г. на Прокурорската колегия на Висшия съдебен съвет, за утвърждаване.
5. УТВЪРЖДАВА Таблица № 1 на ВСС за определяне на максималните основни месечни работни заплати на съдии, прокурори и следователи в сила от 01.03.2020 г., като увеличава ранг I, II и III с по 50 лв.

2. ОТНОСНО: Утвърждаване бюджета на съдебната власт за 2020 г. и бюджетите на органите на съдебната власт за 2020 г. /отложена по протокол № 2/22.01.2020 г. на КБФ/.
Включена в обявения дневен ред за заседанието на Пленума на ВСС, насрочено за 30.01.2020 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
На основание чл. 2, ал. 7 от Закона за държавния бюджет на Република България за 2020 г. УТВЪРЖДАВА бюджет на съдебната власт за 2020 г., както следва:

I. ПО ПРИХОДИТЕ                                                             ….
В т.ч.
Приходи от съдебни такси                                                 ….
Приходи и доходи от собственост                                        …..
Глоби, санкции и наказателни лихви                                    …..
Други приходи                                                                         …
II. ПО РАЗХОДИТЕ                                                            ….. 
В т.ч.
Текущи разходи 	                                                       …...
Капиталови разходи                                                             …..
Резерв за непредвидени и неотложни разходи                      …..
III. БЮДЖЕТНИ ВЗАИМООТНОШЕНИЯ (ТРАНСФЕРИ) ….

2. УТВЪРЖДАВА бюджетите на органите на съдебната власт за 2020 г. и разпределен бюджет на съдебната власт, съгласно приложения № 1, 2 и 3, които са неразделна част от решението.

Забележка:
В рамките на утвърдените средства, като неразпределен резерв по бюджета на Съдилищата за 2020 г. по § 01-00 „Заплати и възнаграждения за персонала, нает по трудови и служебни правоотношения“ са предвидени …. във връзка с чл. 233, ал. 6 и чл. 345, ал. 5 от ЗСВ.

В рамките на утвърдените средства по бюджета на Прокуратура на Република България за 2020 г. по § 01-00 „Заплати и възнаграждения за персонала, нает по трудови и служебни правоотношения“ са предвидени …. във връзка с чл. 233, ал. 6 и чл. 345, ал. 5 от ЗСВ.

3. Утвърдените бюджети на органите на съдебната власт да се представят в Министерския съвет, Сметната палата и Министерство на финансите при спазване на определения срок в чл. 2, ал. 7 от ЗДБРБ за  2020 г.

4. Приема за сведение и изпраща на органите на съдебната власт:

4.1. Приложение № 4 – Справка за размера на сумите за обезщетения по ЗСВ и КТ, които са включени в бюджетите на органите на съдебната власт за 2020 г.

4.2. Приложение № 5 – Справка за броя на младшите съдии, за които са заложени средства за заплати, осигурителни вноски и облекло по бюджетите на органите на съдебната власт за 2020 г.

4.3. Приложение № 6 – Справка за разкритите нови щатни бройки, за които са заложени средства за заплати, осигурителни вноски, СБКО и облекло.

4.4. Приложение № 7 – Справка за размера на заложените средства по бюджетите за 2020 г. на органи на съдебната власт във връзка с решения на комисия „Бюджет и финанси“.

3. ОТНОСНО: Съгласуване на лимит за разходи за представителни цели на Националния институт на правосъдието за 2020 г.

Комисия „Бюджет и финанси”
Р Е Ш И :

СЪГЛАСУВА за Националния институт на правосъдието лимит на представителните разходи в размер на …. Средствата са в рамките на утвърдения бюджет на Националния институт на правосъдието за 2020 г.

4. ОТНОСНО: Искане за възстановяване на гаранция за изпълнение, внесена по договор № 93-00-80/08.05.2009 г., сключен от Министерство на правосъдието, с предмет „Изготвяне на инвестиционен проект във фази идеен проект и работен проект за изграждане на корпус № 2 на съдебната палата в гр. Велико Търново и количествено-стойностни сметки на същия“.

Комисия „Бюджет и финанси”
Р Е Ш И :

1. НЕ ДАВА СЪГЛАСИЕ да бъде възстановена на „КОНСОРЦИУМ АТЕЛИЕ 52“ АД внесената за обезпечение на договор № 93-00-80/08.05.2009 г. с предмет „Изготвяне на инвестиционен проект във фази идеен проект и работен проект за изграждане на корпус № 2 на съдебната палата в гр. Велико Търново и количествено-стойностни сметки на същия“ гаранция за изпълнение в размер на …. 
Мотиви: 
Към настоящия момент е налице извънсъдебен спор между Министерство на правосъдието и ВСС по отношение на сградата, която е предмет на инвестиционното проектиране, възложено с горепосочения договор – Сграда 2, намираща се на адрес гр. Велико Търново, ул. „Цанко Церковски“ №40. С промените в Конституцията на Република България управлението на недвижимите имоти на съдебната власт е предоставено на Пленума на ВСС, като съгласно § 83, ал. 1 от ПЗР към ЗИДЗСВ в тримесечен срок от влизане в сила на закона управляваните от МП недвижими имоти на съдебната власт преминават към ВСС, като същите се предават заедно с цялата свързана към тях документация. За горепосочения имот Сграда 2, намираща се на адрес гр. Велико Търново, ул. „Цанко Церковски“ № 40, е предадена само счетоводна информация, въз основа на която същият е прехвърлен от баланса на МП в баланса на ВСС, но имотът не е предаден с приемо-предавателен протокол. Въпреки неколкократните искания документацията за имота да бъде предадена на ВСС, към настоящия момент това не е извършено. С писма от 2016 г. и 2017 г. от Министерство на правосъдието се поддържа становището, че имотът следва да остане в управлението на МП и да бъде отписан от баланса на ВСС. В акта за държавна собственост към настоящия момент като титуляр на правото на управление на имота е вписано Министерство на правосъдието - Окръжен съд - Велико Търново. Наличието на правен спор относно сградата, която е била обект на инвестиционното проектиране, възложено с горепосочения договор, има преюдициално значение по отношение на отправеното искане за възстановяване на прехвърлената по баланса на ВСС сума от …., тъй като съгласно § 82, ал. 1 от ПЗР към ЗИДЗСВ (ДВ, бр. 28 от 2016 г.) Висшият съдебен съвет замества Министерството на правосъдието във всички права и задължения само по договорите, свързани със стопанисването и управлението на недвижимите имоти на съдебната власт, сключени от Министерството на правосъдието.
2. ВЪЗЛАГА на дирекция „Правна“ да бъде изготвено и изпратено на „КОНСОРЦИУМ АТЕЛИЕ 52“ АД писмо, съдържащо отказ с мотивите за отказа да бъде възстановена гаранцията съобразно горепосоченото решение.

5. ОТНОСНО: Писмо от председателя на Софийски районен съд за конфискувани гаранции при извършена инвентаризация на съда, за сведение.

Комисия „Бюджет и финанси”
Р Е Ш И :

Приема за сведение писмото от председателя на Софийски районен съд за конфискувани гаранции при извършена инвентаризация на съда. 

6. ОТНОСНО: Планиране на длъжности за „младши съдия“ в окръжните съдилища, на основание чл. 177 от ЗСВ.

Комисия „Бюджет и финанси”
Р Е Ш И :

СЪГЛАСУВА проект на решение за обявяване на 29 /двадесет и девет/ длъжности за „младши съдия“ в окръжните съдилища, които да се заемат чрез конкурс за младши съдии.

7. ОТНОСНО: Предложение от административния ръководител на Софийски окръжен съд за определяне на допълнително възнаграждение за придобита научна степен „доктор“ на съдия Радослава Маринова Йорданова – на длъжност „административен ръководител“ на Районен съд гр. Ихтиман.

Комисия „Бюджет и финанси”
Р Е Ш И :

1. Съгласно решение по т. 33 от протокол № 45/19.12.2007 г. на ВСС административните ръководители на органите на съдебната власт утвърждават изплащането на допълнително трудово възнаграждение по реда на т. 12.1 от протокол № 42/05.12.2007 г. на ВСС на магистрати и съдебни служители при условие, че темата на защитения докторат съответства на характера на извършената работа и отговаря на изискванията, поставени в длъжностната характеристика.
2. Решението на комисията и цитираните решения на ВСС да се изпратят на административния ръководител на Софийски окръжен съд.

8. ОТНОСНО: Писмо от зам. председател на Административен съд гр. Ловеч относно изплащането на суми за облекло за 2020 г. на служител в предизвестие.

Комисия „Бюджет и финанси”
Р Е Ш И :

Поставеният въпрос е в правомощията на административния ръководител на Административен съд гр. Ловеч, който със заповедта за прекратяване на трудовото правоотношение следва да разреши и въпроса за изплащането на суми за облекло за 2020 г. на служителя към датата на прекратяването и съобразно Правилата за определяне и изплащане на суми за облекло на магистрати, държавни съдебни изпълнители, съдии по вписванията и съдебни служители в органите на съдебната власт.

9. ОТНОСНО: Писмо от и.ф. административен ръководител на Районен съд гр. Пещера относно изплащането на дневни и пътни разходи на командирован магистрат.

Комисия „Бюджет и финанси”
Р Е Ш И :

Решение по т. 29 от протокол № 10/04.03.2009 г. на Висшия съдебен съвет няма последваща актуализация към момента.
Изплащането на пътни и дневни на командирования магистрат следва да е в съответствие с разпоредбите на Наредбата за командировките в страната.
Забележка:
Съгласно чл. 8 от Наредбата за командировките в страната, същите се извършват въз основа на предварително издадена заповед.
Съгласно чл. 9, ал. 1, т. 6 от Наредбата в заповедта за командироване се посочват командировъчните дневни, пътни и квартирни пари, на които командирования има право.

10. ОТНОСНО: Запитване от и.ф. административен ръководител на Районен съд гр. Котел във връзка с отчитане на гориво за служебен автомобил „Тойота Корола“.

Комисия „Бюджет и финанси”
Р Е Ш И :

Поставеният въпрос е от компетентност на и.ф. административен ръководител на Районен съд гр. Котел.

11. ОТНОСНО: Писмо от председателя на Софийски районен съд за постъпили молби за изплащане на допълнително трудово възнаграждение за 2019 г. за изразяване на становище по компетентност.

Комисия „Бюджет и финанси”
Р Е Ш И :

Поставеният въпрос е от компетентност на административния ръководител на Софийски районен съд при съобразяване с разпоредбата на чл. 6, ал. 2 от Правилата за определяне и изплащане на средства за допълнителни трудови възнаграждения. 

12. ОТНОСНО: Писмо от председателя на Софийски районен съд с искане за тълкуване относно приложението на чл. 5, ал. 2 от Правилата за определяне и изплащане на средства за допълнителни трудови възнаграждения и постановеното от комисия „Бюджет и финанси“ на ВСС решение по т. 9 от протокол № 51 от 05.12.2019 г.

Комисия „Бюджет и финанси”
Р Е Ш И :

Поставеният въпрос е от компетентност на административния ръководител на Софийски районен съд.

13. ОТНОСНО: Извлечение от Протокол № 1 от заседанието на Комисия по правни въпроси към Пленума на ВСС, проведено на 15 януари 2020 г. във връзка с писмо от и.ф. председател на Окръжен съд гр. Пловдив, относно констатирана злоупотреба при прилагане на т. 2.1. по Протокол № 17 от 25.05.2015 г. на Комисията по правни въпроси във връзка с решение на ВСС т. 6 по Протокол № 11 от 23.03.2011 г.

Комисия „Бюджет и финанси”
Р Е Ш И :

ПРЕДЛАГА на Комисия по правни въпроси да преразгледа решението си по т. 2.1. от протокол № 17/25.05.2015 г. 
Мотиви:
Внасянето на държавни такси в съда, в който е образувано или следва да бъде образувано делото, би следвало да се удостоверява единствено с документ, от който е видно, че сумата е постъпила по сметката на съответния съд, с изключение на случаите по чл. 118, ал. 2 от ГПК съгласно решение на ВСС по протокол № 11 от заседанието, проведено на 23 март 2011 година.

14. ОТНОСНО: Справка за броя на образуваните дела по видове и органи на съдебната власт, във връзка с решение на комисия „Бюджет и финанси“ по протокол № 21/05.06.2019 г.

Комисия „Бюджет и финанси”
Р Е Ш И :

Приема за сведение справката за броя на образуваните дела по видове и органи на съдебната власт за четвърто тримесечие на 2019 г.

15. ОТНОСНО: Искане от административния ръководител на Софийски районен съд за разкриване на щатни бройки за съдебни служители.

Комисия „Бюджет и финанси”
Р Е Ш И :

ОТЛАГА вземането на решение за следващо заседание на комисията.

16. ОТНОСНО: Одобряване на разход за дължимите данъци за 2020 г. за петнадесет броя моторни превозни средства, собственост на ВСС.

Комисия „Бюджет и финанси”
Р Е Ш И :

ДАВА СЪГЛАСИЕ да бъде извършен разход в размер на …. за дължимите данъци за 2020 г. за петнадесет броя моторни превозни средства, собственост на ВСС.

ДОПЪЛНИТЕЛНИ ТОЧКИ:

17. ОТНОСНО: Планиране и обявяване на свободните длъжности за младши прокурори в районните прокуратури и за младши следователи в следствените отдели в окръжните прокуратури.

Комисия „Бюджет и финанси”
Р Е Ш И :

СЪГЛАСУВА проект на решение за обявяване на 35 /тридесет и пет/ длъжности за „младши прокурор“ в районните прокуратури и 31 /тридесет и една/ длъжности „младши следовател“ в следствените отдели в окръжните прокуратури, които да се заемат чрез конкурси за младши прокурори и младши следователи.

18. ОТНОСНО: Писмо от председателя на Върховен административен съд относно отпускане на средства за осигуряване на охрана на имущество на съдебната власт, предназначено за нуждите на Административен съд гр. Велико Търново.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. НЕ ВЪЗРАЗЯВА да бъде сключен договор за охрана на имущество на съдебната власт, предназначено за нуждите на Административен съд гр. Велико Търново.
2. ДАВА СЪГЛАСИЕ за увеличение на бюджета на Административен съд гр. Велико Търново за 2020 г. по § 10-00 „Издръжка“ с …., с цел осигуряване на охрана.
Средствата са за сметка на неразпределения резерв по § 10-00 „Издръжка“ по бюджета на съдебната власт за 2020 г.

19. ОТНОСНО: Включване на допълнителни точки към обявения дневен ред за заседанието на Пленума на ВСС на 30.01.2020 г.

Комисия „Бюджет и финанси”
Р Е Ш И :

Предлага на Пленума на ВСС следните допълнителни точки към обявения дневен ред за заседанието на 30.01.2020 г.

1. Писмо от председателя на Върховен административен съд относно отпускане на средства за осигуряване на охрана на имущество на съдебната власт, предназначено за нуждите на Административен съд гр. Велико Търново.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						        БОЯН МАГДАЛИНЧЕВ